Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: meg. A jelenleg hatályos büntetõeljárásról szóló 1973. évi I. törvénynek (Be.) csak a kommentárja szól néhány szót a
Paragraph Index: 744

meg. A jelenleg hatályos büntetõeljárásról szóló 1973. évi I. törvénynek (Be.) csak a kommentárja szól néhány szót a poligráfos vizsgálat felhasználhatóságáról. A poligráf büntetõeljárásban való alkalmazásának lehetõsége, és annak jogszerûsége egyébként a Be. 5. § (3) bekezdésébõl vezethetõ le, amely a bizonyítás és a bizonyítékok értékelése szabadságának elvét határozza meg. Ezt az elvet erõsíti a Be. 61. § (1) és (3) bekezdése is, mely elõbbi a bizonyítás eszközeit csak példálózó jelleggel, és nem taxatíve sorolja fel. E rendelkezésekbõl, illetõleg a bizonyítás szabadságának elvébõl kiindulva kimondható, hogy bizonyítékká válhat minden olyan tény, adat, körülmény, amely a bizonyítás során a bizonyítási eszközbõl nyerhetõ. A gyakorlatban azonban a mai napig vitatott, hogy bizonyos eljárások, így például a poligráfos vizsgálat, ill. az azokból származó bizonyítékok a bizonyítási eljárás során felhasználhatók-e vagy sem. Az élõ joggyakorlat azt mutatja, hogy a büntetõeljárás folyamán, elsõdlegesen a nyomozás operatív (vizsgálati) szakaszában kerülhet sor poligráf használatára, de alkalmazásának szükségessége felmerülhet a bizonyítási eljárás során is. A bírói gyakorlat a hazugságvizsgálat felhasználhatóságát a pszichológiai szakértõi vizsgálat keretében fogadta el. (BH 1997.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes